CELEX: 62007TO0195
Language: sk
Date: 2008-09-23
Title: Uznesenie Súdu prvého stupňa (druhá komora) z 23. septembra 2008. # Lafarge Cement S.A. proti Komisii Európskych spoločenstiev. # Žaloba o neplatnosť - Smernica 2003/87/ES - Systém obchodovania s emisnými kvótami skleníkových plynov - Národný alokačný plán emisných kvót pre Poľsko na roky 2008 až 2012 - Rozhodnutie Komisie nevzniesť za určitých podmienok námietky - Právomoc členských štátov pri individuálnom rozdeľovaní emisných kvót - Neexistencia priamej dotknutosti - Neprípustnosť. # Vec T-195/07.

Uznesenie Súdu prvého stupňa (druhá komora) z 23. septembra 2008 – Lafarge Cement/Komisia
      (vec T‑195/07)
      „Žaloba o neplatnosť – Smernica 2003/87/ES – Systém obchodovania s emisnými kvótami skleníkových plynov – Národný alokačný plán emisných kvót pre Poľsko na roky 2008 až 2012 – Rozhodnutie Komisie nevzniesť za určitých podmienok námietky – Právomoc členských štátov pri individuálnom rozdeľovaní emisných kvót – Neexistencia priamej dotknutosti – Neprípustnosť“
      1.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá
            (článok 230 štvrtý odsek ES; smernica Európskeho parlamentu a Rady 2003/87, článok 9 ods. 1 a 3 a článok 11 ods. 2) (pozri
            body 22, 28, 44, 45)
      2.                     Životné prostredie – Znečistenie ovzdušia – Smernica 2003/87– Národný alokačný plán emisných kvót skleníkových plynov (NAP)
            – Konanie o oznámení NAP (články 175 ES a 176 ES; smernica Európskeho parlamentu a Rady 2003/87, článok 9 ods. 3 a článok
            11 ods. 1 a 2) (pozri body 32 – 39)
      Predmet
      
         
               Návrh na zrušenie rozhodnutia Komisie K(2007) 1295 v konečnom znení z 26. marca 2007 o národnom alokačnom pláne emisných kvót
                  skleníkových plynov predloženého Poľskom na roky 2008 až 2012 v súlade so smernicou Európskeho parlamentu a Rady 2003/87/ES
                  z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení
                  a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631)
               
            Výrok
      
         
                  1.
               
               
                  
               
               
                  	Žaloba sa odmieta ako neprípustná.
               
            
         
                  2.
               
               
                  
               
               
                  	Lafarge Cement S.A. znáša svoje vlastné trovy konania a je povinný nahradiť trovy konania, ktoré vznikli Komisii.